SMITTEAPP: Folkehelseinstituttets nye app smittestopp for smittesporing. Foto: Stian Lysberg Solum

FHIs smitteapp klages inn for brudd på konkurranseregler

Folkehelseinstituttets (FHI) app Smittestopp klages inn til Klagenemda av organisasjonen NUUG fordi utviklingen av appen ikke ble lagt ut på anbud.

NTB

21. april

Artikkelen er over 153 dager gammel, myndighetenes råd angående coronasmitten kan derfor være utdaterte. Du kan alltid holde deg oppdatert i vår spesial, eller gjennom FHIs nettsider.

Den ideelle organisasjonen Norwegian UNIX user group (NUUG) står bak klagen, som er sendt til Klagenemda for offentlige anskaffelser (KOFA), skriver Digi.no.

Mange aktører kunne konkurrert om å få utvikle appen, mener NUUG.

– FHI kan ikke bare tildele en kontrakt på 45 millioner kroner til hvem de vil uten å kjøre en konkurranse. De burde heller stimulert til økonomisk aktivitet i markedet i denne ekstraordinære situasjonen. Å droppe hele anbudsprosessen er alvorlig, sier advokat Kirill Miazine.

FHI sier at de tar klagen til etterretning, og at de kommer til å følge opp med nødvendig dokumentasjon dersom KOFA ber om det.

– Det var i denne situasjonen behov for å handle raskt. Folkehelseinstituttet og Simula har over en lengre periode hatt dialog. Simula skisserte raskt hvordan de kunne bidra med kompetanse og leveranser i dette prosjektet, sier fungerende assisterende direktør Gun Peggy Knudsen i FHI.

Publisert: 21.04.20 kl. 13:32

Mer om Folkehelseinstituttet Coronaviruset